Source: http://www.blumental.sk/sviatost-krstu/
Timestamp: 2020-01-27 22:52:24+00:00
Document Index: 16533594

Matched Legal Cases: ['§2', '§1', '§2', '§2', '§3', '§1']

Sviatosť krstu - Blumentál
Krst je prvá a najpotrebnejšia sviatosť.
Obvykle sa krst vysluhuje v kostole, do ktorého farnosti dieťa patrí (Can 857, §2 CIC). Ak si prajete krst v našej farnosti, ale nebývate na území dekanátov Bratislava - stred, Bratislava - juh a Bratislava - sever, je potrebné priniesť Licenciu ku krstu od vášho miestneho pána farára z farnosti, kde bývate (Can 862 CIC).
O krst má požiadať rodič dieťaťa (Can 868, §1 CIC) počas úradných hodín v kancelárii farského úradu. Treba so sebou priniesť k nahliadnutiu rodný list dieťaťa. Aby mohlo byť dieťa dovolene pokrstené, treba aby bola nádej, že bude vychovávané v katolíckom náboženstve. (Rodičia boli sobášení v kostole, navštevujú nedeľné bohoslužby a denne sa modlia). Ak taká nádej chýba, ručia spomenutými vlastnosťami krstní rodičia, ak nie, má sa krst odložiť (Can 868, §2 CIC).
Aby niekto mohol prijať úlohu krstného rodiča, je potrebné aby zavŕšil 16 rok života (Can 874, §2 CIC), bol katolík, pobirmovaný, a aby viedol aktívny život viery (navštevuje nedeľné bohoslužby a denne sa modlí, ak je ženatý/vydatá - uzavrel/uzavrela manželstvo v kostole, alebo ak je slobodný/slobodná, nebýva v jednej domácnosti s partnerom/partnerkou bez manželstva) (Can 874, §3 CIC). Krstný rodč môže byť aj jeden, v prípade, že sú dvaja, musia byť muž a žena, teda nie dvaja muži, či dve ženy (Can 873 CIC).
Rodičia, krstní rodičia i ostatní členovia rodiny, ak môžu, majú pristúpiť pred krstom k sviatosti zmierenia, aby počas krstu dieťaťa oni sami boli v milosti posväcujúcej.
Po dohode s rodičmi v kancelárii Farského úradu, vysluhujeme v našej farnosti sviatosť krstu v kostole v sobotu o 10.30 hod. (mimo sv. omše).
Predkrstné poučenie (stretnutie s rodičmi a krstnými rodičmi) býva zvyčajne v stredu pred termínom krstu o 18:00 hod na Farskom úrade.
Aby dospelý (alebo dieťa nad 14 rokov) mohol byť pokrstený, treba (podľa Can 865, §1 CIC):
- aby sám prejavil vôľu prijať krst
- aby bol dostačujúco poučený o pravdách viery
- aby sa dostatočnou prípravou (katechumenátom) osvedčil v kresťanskom živote.
Možnosť prihlásiť sa na prípravu pre osoby nad 14 rokov sa obvykle vyhlasuje vo farských oznamoch na začiatku školského roka.
Postup pri vybavovaní krstného listu